钦定古今图书集成/明伦汇编/氏族典/第146卷 > 孙灵晖
## 钦定古今图书集成/明伦汇编/氏族典/第146卷 > 孙灵晖

按《北齐书孙灵晖传》：“灵晖，长乐武强人也。魏大儒秘
书监惠蔚，灵晖之族曾王父也。灵晖少明敏，有器度。
惠蔚一子早卒，其家书籍多在焉。灵晖年七岁便好
学，日诵数千言，唯寻讨惠蔚手录草疏，不求师友。《三
礼》及《三传》皆通，完旨始就鲍季详、熊安生质问疑滞。
然其所发明，熊、鲍无以异也。举冀州刺史、秀才，射策”
高第，授员外将军。后以儒术甄明，擢授太学博士。迁
北徐州治中，转潼郡太守。天统中，敕令朝臣推举可
为南阳王绰师者，吏部尚书尉瑾表荐之，征为国子
博士，授南阳王经。王虽不好文学，亦甚相敬重，启除
其府谘议参军。绰除定州刺史，仍随之镇。绰所为猖
獗，灵晖唯默默忧悴，不能谏止。绰欲以管记马子结
为谘议参军，乃表请转灵晖为王师，以子结为谘议。
朝廷以王师三品，启奏不合。后主于启下手答云：“但
用之。”仍手报《南阳书》，并依所奏，儒者甚以为荣。绰除
大将军，灵晖以王师领大将军司马。绰诛停废，从绰
死后，每至七日，及百日终，灵晖恒为绰请僧设斋，传
经行道。齐亡后数年卒。